C 199/3

KOMISIJAS ĪSTENOŠANAS LĒMUMS

(2018. gada 8. jūnijs)

par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē

(Oolde (ACVN))

(2018/C 199/04)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 97. panta 3. punktu,

tā kā:

IR NOLĒMUSI ŠĀDI.

Vienīgais pants

Vienotais dokuments, kas sagatavots saskaņā ar Regulas (ES) Nr. 1308/2013 94. panta 1. punkta d) apakšpunktu, un atsauce uz produkta specifikācijas publikāciju attiecībā uz nosaukumu “Oolde” (ACVN) ir sniegti šā lēmuma pielikumā.

Saskaņā ar Regulas (ES) Nr. 1308/2013 98. pantu šā lēmuma publikācija Eiropas Savienības Oficiālajā Vēstnesī dod tiesības divu mēnešu laikā pēc publicēšanas izteikt iebildumus pret šā panta pirmajā daļā norādītā nosaukuma aizsardzību.

(1) OV L 347, 20.12.2013., 671. lpp.

PIELIKUMS

VIENOTS DOKUMENTS

“OOLDE”

PDO-NL-02230

Pieteikuma iesniegšanas diena: 18.8.2016.

1. Reģistrējamais(-ie) nosaukums(-i)

“Oolde”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

3. Desertvīns

5. Kvalitatīvs dzirkstošais vīns

8. Pusdzirkstošais vīns

16. Vīns no pārgatavām vīnogām

4. Vīna(-u) apraksts

1. vīnkopības produktu kategorija – Vīns: pilnestīgs un augļains sarkanvīns

VĪNOGU ŠĶIRNES: “Regent” vai “Pinotin”, vai “Cabertin”, vai šo šķirņu sajaukums (cuvée) (mainīgās proporcijās atkarībā no gada)

Organoleptiskās īpašības

“Regent Barrique”: krāsa: sarkana; smarža: pikanta, mazliet atgādina dzīvniekiem piemītošas smaržu nianses; garša: aromātu paletē jaušamas konservētu augļu un biezsulas nianses, mīksti tanīni

“Pinotin Barrique” krāsa: sarkana; smarža: pikanta, koncentrēta, atgādina augļu biezsulu; garša: tumši sarkano augļu, piemēram, melno ķiršu garša, ilgstoša pēcgarša

“Cabertin Barrique” krāsa: sarkana; smarža: atgādina meža augļus, riekstus un upenes; garša: upeņu un citu tumšsarkano augļu garša un bagātīga pēcgarša

Analītiskās īpašības

Visas īpašības ir saskaņā ar ES regulās un Nīderlandes ministrijas noteikumos piemērojamajām definīcijām un noteiktajām robežvērtībām.

— Maksimālais kopējais spirta saturs (tilp. %)

— Maksimālais gaistošais skābums

— Maksimālais kopējais sēra dioksīda saturs

— Maksimālais bagātinājums, atskābināšana un – apstiprināšanas gadījumā – paskābināšana

Cukuru saturs ir 0,5–6 grami litrā.

Vispārīgie analītiskie parametri

Minimālais faktiskais spirta saturs (tilp. %) 11,5 Minimālais kopējais skābums 63,84 miliekvivalentos litrā

1. vīnkopības produktu kategorija – Vīns: augļains sausais baltvīns

VĪNOGU ŠĶIRNES: “Cabernet Blanc”

Organoleptiskās īpašības

Krāsa: balta

Smarža: svaigs ābolu un greipfrūtu aromāts

Garša: labi līdzsvarots skābums un ilgstoša pēcgarša

Analītiskās īpašības

Visas īpašības ir saskaņā ar ES regulās un Nīderlandes ministrijas noteikumos piemērojamajām definīcijām un noteiktajām robežvērtībām.

— Maksimālais kopējais spirta saturs (tilp. %)

— Maksimālais gaistošais skābums

— Maksimālais kopējais sēra dioksīda saturs

— Maksimālais bagātinājums, atskābināšana un – apstiprināšanas gadījumā – paskābināšana

Cukuru saturs ir 1–8 grami litrā.

Vispārīgie analītiskie parametri

Minimālais faktiskais spirta saturs (tilp. %) 10,5 Minimālais kopējais skābums 77,14 miliekvivalentos litrā

1. vīnkopības produktu kategorija – Vīns: pilnmiesīgs sausais baltvīns

VĪNOGU ŠĶIRNES: “Solaris”

Organoleptiskās īpašības

Krāsa: balta

Smarža: grauzdētas maizes un vaniļas notis, nogatavojušos augļu aromāts

Garša: vispirms pilnmiesīga, pēc tam izsmalcināti krējumaina pēcgaršā, ar pietiekami izteiktu mineralitāti un skābumu

Analītiskās īpašības

Visas īpašības ir saskaņā ar ES regulās un Nīderlandes ministrijas noteikumos piemērojamajām definīcijām un noteiktajām robežvērtībām.

— Maksimālais kopējais spirta saturs (tilp. %)

— Maksimālais gaistošais skābums

— Maksimālais kopējais sēra dioksīda saturs

— Maksimālais bagātinājums, atskābināšana un – apstiprināšanas gadījumā – paskābināšana

Cukuru saturs ir 1–8 grami litrā.

Vispārīgie analītiskie parametri

Minimālais faktiskais spirta saturs (tilp. %) 11,5 Minimālais kopējais skābums 77,14 miliekvivalentos litrā

1. vīnkopības produktu kategorija – Vīns: pilnestīgs un augļains sārtvīns

VĪNOGU ŠĶIRNES: “Regent” vai “Pinotin”, vai “Cabertin”, vai šo šķirņu sajaukums (cuvée) (mainīgās proporcijās atkarībā no gada)

Organoleptiskās īpašības

Krāsa: sārta

Smarža: atgādina zemenes, viegli ievārījumaina

Garša: blīva sulīgu augļu garša, viegli saldena ar svaigu pēcgaršu

Analītiskās īpašības

Visas īpašības ir saskaņā ar ES regulās un Nīderlandes ministrijas noteikumos piemērojamajām definīcijām un noteiktajām robežvērtībām.

— Maksimālais kopējais spirta saturs

— Maksimālais pieļaujamais gaistošo skābju saturs

— Maksimālais kopējais sēra dioksīda saturs

— Maksimālais bagātinājums, atskābināšana un – apstiprināšanas gadījumā – paskābināšana

Cukuru saturs ir 1–8 grami litrā.

Vispārīgie analītiskie parametri

Minimālais faktiskais spirta saturs (tilp. %) 10 Minimālais kopējais skābums 63,84 miliekvivalentos litrā

3. vīnkopības produktu kategorija – Desertvīns: sarkanvīns

VĪNOGU ŠĶIRNES: “Regent” vai “Pinotin”, vai “Cabertin”, vai šo šķirņu sajaukums (cuvée) (mainīgās proporcijās atkarībā no gada)

Organoleptiskās īpašības

Krāsa: sarkana

Smarža: saldena, atgādina sarkanaugļu vai melnaugļu sugu ogas, nedaudz pikanta

Garša: atgādina nogatavojušos augļus, pikanta

Analītiskās īpašības

Visas īpašības ir saskaņā ar ES regulās un Nīderlandes ministrijas noteikumos piemērojamajām definīcijām un noteiktajām robežvērtībām.

— Maksimālais kopējais spirta saturs (tilp. %)

— Maksimālais gaistošais skābums

— Maksimālais kopējais sēra dioksīda saturs

— Maksimālais bagātinājums, atskābināšana un – apstiprināšanas gadījumā – paskābināšana

Cukuru saturs ir 50–100 gramu litrā.

Vispārīgie analītiskie parametri

Minimālais faktiskais spirta saturs (tilp. %) 18 Minimālais kopējais skābums 63,84 miliekvivalentos litrā

3. vīnkopības produktu kategorija – Desertvīns: baltvīns

VĪNOGU ŠĶIRNES: “Solaris”

Organoleptiskās īpašības

Krāsa: balta

Smarža: nogatavojušos augļu aromāts

Garša: pilnestīga un augļaina

Analītiskās īpašības

Visas īpašības ir saskaņā ar ES regulās un Nīderlandes ministrijas noteikumos piemērojamajām definīcijām un noteiktajām robežvērtībām.

— Maksimālais kopējais spirta saturs

— Maksimālais pieļaujamais gaistošo skābju saturs

— Maksimālais kopējais sēra dioksīda saturs

— Maksimālais bagātinājums, atskābināšana un – apstiprināšanas gadījumā – paskābināšana

Cukuru saturs ir 50–100 gramu litrā.

Vispārīgie analītiskie parametri

Minimālais faktiskais spirta saturs (tilp. %) 18 Minimālais kopējais skābums 63,84 miliekvivalentos litrā

5. vīnkopības produktu kategorija – Kvalitatīvs dzirkstošais vīns: pilnestīgs un augļains baltvīns

VĪNOGU ŠĶIRNES: “Cabernet Blanc”

Organoleptiskās īpašības

Krāsa: balta

Smarža: svaigs ābolu un greipfrūtu aromāts

Garša: iesākas ar vieglu zāles noti, kam seko izsmalcināta buķete un ilgstoša pēcgarša, labi līdzsvarots skābums

Analītiskās īpašības

Visas īpašības ir saskaņā ar ES regulās un Nīderlandes ministrijas noteikumos piemērojamajām definīcijām un noteiktajām robežvērtībām.

— Maksimālais kopējais spirta saturs (tilp. %)

— Maksimālais gaistošais skābums

— Maksimālais kopējais sēra dioksīda saturs

— Maksimālais bagātinājums, atskābināšana un – apstiprināšanas gadījumā – paskābināšana

Cukuru saturs ir 2–12 grami litrā.

Vispārīgie analītiskie parametri

Minimālais faktiskais spirta saturs (tilp. %) 10,5 Minimālais kopējais skābums 79,8 miliekvivalentos litrā

8. vīnkopības produktu kategorija – Pusdzirkstošais vīns: sārtvīns

VĪNOGU ŠĶIRNES: “Regent” vai “Pinotin”, vai “Cabertin”, vai šo šķirņu sajaukums (cuvée) (mainīgās proporcijās atkarībā no gada)

Organoleptiskās īpašības

Krāsa: sārta

Smarža: atgādina zemenes

Garša: izsmalcināti saldena ar svaigu pēcgaršu

Analītiskās īpašības

Visas īpašības ir saskaņā ar ES regulās un Nīderlandes ministrijas noteikumos piemērojamajām definīcijām un noteiktajām robežvērtībām.

— Maksimālais kopējais spirta saturs (tilp. %)

— Maksimālais gaistošais skābums

— Maksimālais kopējais sēra dioksīda saturs

— Maksimālais bagātinājums, atskābināšana un – apstiprināšanas gadījumā – paskābināšana

Cukuru saturs ir 1–8 grami litrā.

Vispārīgie analītiskie parametri

Minimālais faktiskais spirta saturs (tilp. %) 9 Minimālais kopējais skābums 77,17 miliekvivalentos litrā

16. vīnkopības produktu kategorija – Vīns no pārgatavām vīnogām: baltvīns

VĪNOGU ŠĶIRNES: “Solaris”

Organoleptiskās īpašības

Krāsa: balta

Smarža: atturīga, gandrīz smagnēja, ar ličiju un nogatavojušos bumbieru notīm

Garša: izsmalcināti svaiga

Analītiskās īpašības

Visas īpašības ir saskaņā ar ES regulās un Nīderlandes ministrijas noteikumos piemērojamajām definīcijām un noteiktajām robežvērtībām.

— Maksimālais kopējais spirta saturs (tilp. %)

— Maksimālais gaistošais skābums

— Maksimālais kopējais sēra dioksīda saturs

— Maksimālais bagātinājums, atskābināšana un – apstiprināšanas gadījumā – paskābināšana

Cukuru saturs ir 20–80 gramu litrā.

Vispārīgie analītiskie parametri

Minimālais faktiskais spirta saturs (tilp. %) 12 Minimālais kopējais skābums 73,15 miliekvivalentos litrā

5. Vīndarības metodes

a) Galvenās vīndarības metodes

1. vīnkopības produktu kategorija – Vīns: pilnmiesīgs un augļains sarkanvīns

Īpašā vīndarības metode

Vīnogu mīkstuma fermentācija vismaz četras dienas un izturēšana koka mucās piecus līdz 17 mēnešus

1. vīnkopības produktu kategorija – Vīns: augļains sausais baltvīns

Īpašā vīndarības metode

Aukstā fermentēšana temperatūrā, kas zemāka par 18 °C (izņēmumi attiecībā uz temperatūras pieaugumu rūgšanas sākumā un vīniem, kas raudzēšanai nepadodas viegli)

1. vīnkopības produktu kategorija – Vīns: pilnmiesīgs sausais baltvīns

Īpašā vīndarības metode

Aukstā fermentēšana temperatūrā, kas zemāka par 18 °C (izņēmumi attiecībā uz temperatūras pieaugumu rūgšanas sākumā un vīniem, kas raudzēšanai nepadodas viegli), daļēja izturēšana koka mucās divus līdz sešus mēnešus

1. vīnkopības produktu kategorija – Vīns: pilnestīgs un augļains sārtvīns

Īpašā vīndarības metode

Aukstā fermentēšana temperatūrā, kas zemāka par 18 °C (izņēmumi attiecībā uz temperatūras pieaugumu rūgšanas sākumā un vīniem, kas raudzēšanai nepadodas viegli)

3. vīnkopības produktu kategorija – Desertvīns: sarkanvīns

Īpašā vīndarības metode

Vīnogu mīkstuma fermentācija vismaz četras dienas un izturēšana koka mucās vismaz divus gadus; vīna spirta pievienošana

3. vīnkopības produktu kategorija – Desertvīns: baltvīns

Īpašā vīndarības metode

Vīnogu mīkstuma fermentācija vismaz četras dienas un izturēšana koka mucās vismaz divus gadus; vīna spirta pievienošana

5. vīnkopības produktu kategorija – Kvalitatīvs dzirkstošais vīns: pilnestīgs un augļains baltvīns

Īpašā vīndarības metode

Aukstā fermentēšana temperatūrā, kas zemāka par 18 °C (izņēmumi attiecībā uz temperatūras pieaugumu rūgšanas sākumā un vīniem, kas raudzēšanai nepadodas viegli), tradicionālā otrējā fermentēšana pudelē (tradicionālā metode)

8. vīnkopības produktu kategorija – Pusdzirkstošais vīns: sārtvīns

Īpašā vīndarības metode

Aukstā fermentēšana temperatūrā, kas zemāka par 18 °C (izņēmumi attiecībā uz temperatūras pieaugumu rūgšanas sākumā un vīniem, kas raudzēšanai nepadodas viegli); iepildot pudelē, tiek papildināts ar oglekļa dioksīdu

16. vīnkopības produktu kategorija – Vīns no pārgatavām vīnogām: baltvīns

Īpašā vīndarības metode

Vēlīni novākta vīnogu raža, kurai ir vismaz 110 °Oe, vīndarība ar auksto fermentēšanu

b) Maksimālās ražas

Sarkanā “Regent”

65 hektolitri no hektāra

Sarkanā “Pinotin”

65 hektolitri no hektāra

Sarkanā “Cabertin”

65 hektolitri no hektāra

Baltā “Cabernet Blanc”

65 hektolitri no hektāra

Baltā “Solaris”

65 hektolitri no hektāra

Baltā “Solaris” vīnam no pārgatavām vīnogām

40 hektolitri no hektāra

6. Noteiktais apgabals

Ar “Oolde” ACVN (Lochem pašvaldība) apzīmētā produkta definīcija un ierobežojumi

Ģeogrāfiskais apgabals ir Lochem pašvaldības daļa Oolde.

Oolde ir Gelderlandes provinces Lochem pašvaldības rajons.

Katra rajona kultūras mantojums vietējo iedzīvotāju apziņā joprojām ir tikpat dzīvs kā tā nosaukums.

Oolde kopējā platība aizņem 658 hektārus.

Oolde robežas iezīmē dabiskie ūdensceļi – Dortherbeek ziemeļos un Molenbeek dienvidos. Rietumos apgabala robežu iezīmē Gorssel sākotnējā pašvaldības robeža. Austrumu robeža iet paralēli Lindenbergsdijk, Stoomdijk un Broekdijk krastiem.

“Oolde” ACVN izceļas ar strauta zemju augsnēm, kam raksturīgs vīnkopībā nozīmīgais smalkgraudainais smilšmāls.

7. Galvenās vīna vīnogu šķirnes

“Pinotin N”

“Cabertin N” (“VB-91-26-17”)

“Cabernet Blanc B” (“VB-91-26-1”)

“Solaris”

“Regent N”

8. Saiknes apraksts

Augsne

Augsne Oolde apgabalā kopumā ir ar diezgan nevienādu sastāvu; tās ir dažāda veida augsnes atkarībā no konkrētās vietas, turklāt to veidi cits ar citu kombinējas.

“Oolde” ACVN izceļas ar strauta zemju augsnēm, kam raksturīgs vīnkopībā nozīmīgais smalkgraudainais smilšmāls (10–50 % māls), ar minerālu veidotu apakškārtu, kas ir plānāka par 50 cm, un līdz 12 % ar smalkiem putekļiem piesātināta māla.

Klimats un vide

Oolde robežojas ar Twente, kur statistiski vidējie (1971–2000) klimatisko apstākļu rādītāji vīna audzēšanas periodā no maija līdz septembrim ir šādi (iekavās sniegti dati, kas atbilst attiecīgajiem rādītājiem vidēji valstī):

— vidējā temperatūra: 15,0 °C (15,2 °C),

— vidējā minimālā temperatūra: 9,7 °C (10,5 °C),

— vidējā maksimālā temperatūra: 19,9 °C (19,7 °C),

— vidējais relatīvais gaisa mitrums: 78,8 % (78,8 %),

— vidējais nokrišņu daudzums: 64,9 mm (64,9 mm) mēnesī,

— vidējais saules spīdēšanas ilgums: 174,2 stundas (185,1 stunda) mēnesī.

Nedaudz zemāka temperatūra, kāda vērojama naktīs, veicina svaigu, augļainu vīnu iegūšanu.

Vīnogu šķirnes

“Oolde” ACVN ražošanā izmanto šādas vīnogu šķirnes: baltvīnam “Cabernet Blanc” un “Solaris”, bet sarkanvīnam – “Regent”, “Pinotin” un “Cabertin”, un tās ir piemērotas audzēšanai attiecīgajos klimatiskajos apstākļos. Kā Vitis vinifera tās ir iekļautas Starptautiskajā vīnogu šķirņu katalogā (Vitis International Variety Catalogue, VIVC), kurā norādīti oficiāli klasifikācijas dati. Šīs šķirnes iekļautas arī pašreizējā Starptautiskā vīnogulāju un vīna biroja (Office International de la Vigne et du Vin, OIV) sarakstā.

Cilvēkfaktori (vīnogu audzēšana un vinifikācija)

Pirms stādīšanas tiek rūpīgi atlasītas tādas vīnogu šķirnes, kuras minēto platību apgabalā labi aug un dod nogatavojušās, aromātiskas vīnogas. Ņemot vērā augsnes analīzi, tiek atlasīti vispiemērotākie vīnmateriāla tipi no katras šķirnes. Ir pierādīts, ka atlasītajām šķirnēm ir labāka noturība pret izplatītākajām slimībām, un to veicina auga nepārtraukta uzraudzība un plānveida aizsardzība visa gada garumā. Šie faktori ievērojami paaugstina audzēšanas ilgtspējas līmeni.

Augus vīnadārzos stāda rindās (virzienā no ziemeļiem uz dienvidiem), lai tie saņemtu pēc iespējas vairāk saulesgaismas. Atstatums starp vīnkoku rindām ir 2,15 metri. Attālums starp augiem ir 0,9–1,25 metri; to ievēro arī tādēļ, lai visi augi saņemtu pietiekami daudz barības vielu no augsnes (aptuveni 2,2 kvadrātmetri platības katram augam).

Vīnogulāju audzēšanā izvēlas vainaga veidošanu pēc Guyot metodes, kurā lapotni audzē pilnīgi vertikāli un dzinumus atbalsta ar horizontālām stieplēm. Ziemā ar rokām veic dzinumu apgriešanu, lai atlasītu gada labākos jaunos dzinumus, kuru pumpuri izplauks nākamajā veģetācijas periodā. Veģetācijas periodā lapotni apgriež mehanizēti. Lapas ap ķekariem speciāli retina (ar rokām vai mehanizēti), lai maksimāli veicinātu saulesgaismas piekļuvi un ātrāk nožāvētu ķekarus, kad tie slapjā laikā samirkuši. Labi uzturēta lapotne palīdz veidoties cukuriem un nogatavoties ķekariem. Tiklīdz ķekari sāk iekrāsoties, tos retina, lai atlikušie ķekari varētu nogatavoties labāk (cukuri, aromāts). Viens no parametriem, kurus izmanto, lai noteiktu, vai vīnogas ir sasniegušas vēlamo gatavību un aromātiskumu, ir līdzsvarota augsnes un lapu mēslošana. To nodrošina ar ikgadēju augsnes analīzi 20 punktos uz hektāru, pēc kuras tiek pielāgots mēslošanas plāns. Piemērotā laikā veic lapu mēslošanu, lai novērstu, piemēram, magnija deficītu.

Viens no svarīgākajiem lēmumiem attiecas uz laiku, kad novācama vīnogu raža. Nogatavošanās procesu (cukuru, skābju un aromātu veidošanos) rūpīgi uzauga, mērījumos nosakot Eksles (Oe) grādus un pH līmeni, kā arī vīnogu stāvokli novērtējot vizuāli. Lai iegūtu kvalitatīvu vīnu, ražas novākšanu pilnībā veic ar rokām, un novākšanai izvēlas tikai kvalitatīvas vīnogas. Ražas novākšanu var ieplānot ātri, līdz ar to iespējams izvēlēties vīnogu novākšanai optimālāko brīdi – ne pārāk agri, ne pārāk vēlu. Tieši pēc novākšanas vīnogas atvēsina (līdz aptuveni 4 °C) blakus vīnadārzam, lai nodrošinātu vīnogu uzturēšanu labā stāvoklī pārvadāšanas laikā līdz vīndarības vietai.

Baltvīnu un sārtvīnu vinifikācijā izmanto auksto fermentēšanu, lai iegūtu raksturīgos svaigos, augļainos vīnus. Sarkanvīnus iztur ozolkoka mucās, lai piešķirtu tiem pilnmiesīgāku garšu. Arī baltvīnus, īslaicīgi izturot koka mucās, var padarīt pilnestīgākus.

Šo vīnu pastāvēšanā turklāt liela nozīme ir ciešai sadarbībai ar ekspertiem.

Vinifikāciju var veikt gan noteiktajā apgabalā, kurā ražo vīnu ar aizsargāto cilmes vietas nosaukumu, gan blakus esošajā pašvaldības Hof van Twente teritorijā.

Saikne

Vīna kvalitāti spēcīgi ietekmē vairāku faktoru mijiedarbība: klimats, augsne, vīnogu audzēšana un vinifikācija.

Valdošais klimats (kontinentāls) palīdz vīnogām sasniegt vajadzīgo gatavības pakāpi. Nedaudz zemākā gaisa temperatūra rudens naktīs nodrošina skābju samazināšanos pietiekamā mērā, vienlaikus uzturot vīnam raksturīgi svaigo un augļaino garšu un smaržu.

Lai gan gaisa temperatūras pazemināšanās rudens naktīs pietiekamā mērā nodrošina skābju samazināšanos, tomēr saglabā pietiekamu skābumu, lai uzturētu salduma un skābuma līdzsvaru, kas nepieciešams vīna raksturīgi svaigajai un augļainajai garšai un smaržai.

Apgabala augsne ir strauta zemju augsne, kurās ir nozīmīgs māla īpatsvars un organisko vielu īpatsvars no 5 % līdz 10 %. Smilšmāla augsne ir sevišķi labi piemērota vīnogu audzēšanai, jo tai ir izcila mitrumietilpība un barības vielu saglabāšanas spēja, kas dod iespēju vīnogām pilnībā attīstīt aromāta nianses un tādējādi nodrošināt, ka no tām iegūtais vīns ir pilnmiesīgs un varens.

Smilšmāla augsnes labā mitrumietilpība, kura nepieciešama barības vielu nogādāšanai no augsnes augam, nodrošina vīnogulāja apgādi ar barības vielām, kas būtiski svarīgi ir sausuma periodos. Šīs barības vielas nodrošina, ka augļu ienākšanās periodā augs saņem visu nepieciešamo, lai vīnogām visā pilnībā attīstītos cukuri un aromāti.

Tādējādi nogatavinātas vīnogas ir būtiski svarīgas tāda vīna iegūšanai, kam ir pilnīga garša un noturīga pēcgarša.

Šāda veida vīns ir sevišķi labi piemērots izturēšanai mucās, lai turpinātu tā attīstību.

Vīna kvalitāti lielā mērā nosaka ne tikai klimats un augsne, bet arī vīnkopja un vīndara zinātība un veiktās darbības: šķirņu atlase, vīnadārza izveide, mēslošana, audzēšanas metode, lapotnes pārvaldība, ķekaru retināšana, vīnadārza stāvokļa un nogatavošanās procesa uzraudzība, ražas novākšanas laika izvēle, ražas atlase un vinifikācija (aukstā fermentēšana, izturēšana koka mucās).

Lai saņemtu ieteikumus kvalitatīva vīna iegūšanai, tiek mērķtiecīgi uzturēta sadarbība ar gastronomijas un vīna tirdzniecības ekspertiem.

Minētā saikne attiecas uz vīnu, augstas kvalitātes dzirkstošo vīnu, pusdzirkstošo vīnu, desertvīnu un vīnu no pārgatavām vīnogām. Uz pēdējām divām vīna kategorijām jo īpaši attiecas ar cilvēka darbību saistītie faktori.

Saražoto vīnu organoleptiskās un analītiskās īpašības, piemēram, baltvīnu un sārtvīnu raksturīgā svaigā un augļainā garša un smarža un sarkanvīnu mīkstie tanīni ir rezultāts, kas veidojies augsnes, klimata un cilvēkfaktoru mijiedarbībā.

9. Būtiski papildu nosacījumi

Tiesiskais regulējums

Nodrošina organizācija, kas pārvalda ACVN/AĢIN, ja dalībvalsts tā paredzējusi.

Papildu nosacījuma veids

Izņēmums par ražošanu noteiktajā ģeogrāfiskajā apgabalā.

Nosacījuma apraksts

Vinifikāciju var veikt gan noteiktajā apgabalā, kurā ražo vīnu ar aizsargāto cilmes vietas nosaukumu, gan blakus esošajā pašvaldības Hof van Twente teritorijā.

Saite uz produkta specifikāciju

https://www.rvo.nl/sites/default/files/2016/08/Productdossier-Oolde.pdf